ক্যাটরিনা কাইফ এখন বলিউডের প্রথম সারির নায়িকা। কিন্তু চলচ্চিত্রে তাঁর কেরিয়ারের শুরুটা ভাল হয়নি। প্রথম ছবি ‘বুম’ সুপারফ্লপ হয়েছিল। অথচ ওই ছবিতে বাঘা বাঘা বলিউড অভিনেতা ছিলেন। এমনকী দ্য লেজেন্ড অমিতাভ বচ্চনও। সেই লেজেন্ডের সামনেই ক্যাটরিনার সঙ্গে ঘনিষ্ঠ হতে হয়েছিল গুলশন গ্রোভারকে। 
সম্প্রতি একটি সর্বভারতীয় সংবাদমাধ্যমে প্রকাশিত তথ্য অনুযায়ী, সিনিয়র বচ্চন শটের সময় উপস্থিত থাকবেন বলে একটু বেশিই সতর্ক ছিলেন গুলশন। একে ঘনিষ্ঠ দৃশ্য, তার উপর একজন আনকোরা অভিনেত্রী। পাছে শট ভাল না হয়, তাই বার বার ক্যাটরিনার সঙ্গে দৃশ্যটির রিহার্সাল দিয়েছিলেন গুলশন। 
আরও পড়ুন
কেমন দেখতে ছিলেন কিশোরী ক্যাটরিনা
তাঁর প্রিয় ক্রিকেটার কে? জানিয়ে দিলেন ক্যাটরিনা কাইফ
ব্যাপারটা যে খুবই কঠিন ছিল, সম্প্রতি সেটাই জানিয়েছেন গুলশন। তবে ক্যাটরিনাকে ওই ছবির দৃশ্যে একেবারেই নতুন অভিনেত্রী বলে মনে হয়নি। সিডাকট্রেসের ভূমিকায় বেশ ভালই অভিনয় করেছিলেন। ছবিটি ফ্লপ করলেও ওই বিশেষ দৃশ্যটি ইন্টারনেটে ভাইরাল হয়েছিল। প্রায় ৪ কোটি ভিউ হয়েছিল এই দৃশ্য। 
নীচে দেখে নিতে পারেন দৃশ্যটি লিঙ্কে ক্লিক করে। ক্যাটরিনা ও গুলশন ছাড়াও এই দৃশ্যে ছিলেন অমিতাভ বচ্চন ও পদ্মালক্ষী।